stanford-oval/wikipedia huggingface dataset:
อัลฟาและโอเมกา

สัญลักษณ์ของศาสนาคริสต์, ตัวอักษรตัวแรกและตัวสุดท้ายของชุดตัวอักษรกรีก
ตัวอักษรกรีกอัลฟาและโอเมกา
อัลฟา (alpha; Α หรือ α) และ โอเมกา (omega; Ω หรือ ω) เป็นตัวอักษรตัวแรกและตัวสุดท้ายของชุดตัวอักษรกรีก และเป็นพระสมญานามของของพระคริสต์และพระเจ้าในหนังสือวิวรณ์ ตัวอักษรคู่นี้ใช้เป็นสัญลักษณ์ของศาสนาคริสต์ และมักใช้ร่วมกับไม้กางเขน, Chi Rho หรือสัญลักษณ์ในศาสนาคริสต์อื่น ๆ  อักษร A (a) และ Z (z) มีความคล้ายคลึงกับอัลฟาและโอเมกา
จุดกำเนิด

บันทึกแรกที่เขียนถึงวลี "อัลฟาและโอเมกา" มาจากสำเนาต้นฉบับเก่าบางฉบับของพันธสัญญาใหม่ของศาสนาคริสต์
วลี "เราเป็นอัลฟาและโอเมกา" (ภาษากรีกคอยนี: ἐγώ εἰμί τὸ Ἄλφα καὶ τὸ Ὦ) เป็นพระสมญานามของพระเยซูและพระบิดาในหนังสือวิวรณ์ (วรรค 1:8, 21:6 และ 22:13) ส่วนแรกของวลีนี้ ("เราเป็นอัลฟาและโอเมกา") พบในบทที่ 1 วรรค 8 และพบในทุกสำเนาต้นฉบับของหนังสือวิวรณ์ที่มีวรรค 1:8  หลายสำเนาต้นฉบับในยุคหลังซ้ำวลี "เราเป็นอัลฟาและโอเมกา" ในวรรค 1:11 ด้วย แต่ไม่ได้รับการสนับสนุนจากสำเนาต้นฉบับที่เก่าแก่ที่สุดส่วนใหญ่ อันได้แก่ Alexandrine, Sinaitic และ Codex Ephraemi Rescriptus ดังนั้นฉบับแปลสมัยใหม่บางฉบับจึงตัดออกไป นักวิชาการโรเบิร์ต ยัง (Robert Young) กล่าวถึง "เราเป็นอัลฟาและโอเมกา" ใน 1:11 ว่า "[สำเนาต้นฉบับ]เก่าที่สุดตัดออก"
การอ้างอิงที่คล้ายกันพบในอิสยาห์ 44 เมื่อพระเจ้าทรงตรัสว่าพระองค์เป็นเบื้องต้นและเบื้องปลาย ในที่อื่นในพันธสัญญาใหม่  พระเยซูทรงใช้วลี "เราเป็น" หลายครั้ง โดยเฉพาะในพระวรสารนักบุญยอห์น
ดูเพิ่ม

เราเป็นผู้ซึ่งเราเป็น
พ.ศ. 2112

| --- | --- |
ศตวรรษ::  15  16  17
ปี::  2109  2110  2111  2112  2113  2114  2115
| --- | --- |
ปฏิทินสุริยคติไทย: 2112
ปฏิทินกริกอเรียน: 1569 MDLXIX
Ab urbe condita: 2322
ปฏิทินอาร์มีเนีย: 1018 ԹՎ ՌԺԸ
ปฏิทินอัสซีเรีย: 6319
ปฏิทินบาไฮ: −275 – −274
ปฏิทินเบงกอล: 976
ปฏิทินเบอร์เบอร์: 2519
ปีในรัชกาลอังกฤษ: 11 Eliz. 1 – 12 Eliz. 1
พุทธศักราช: 2113
ปฏิทินพม่า: 931
ปฏิทินไบแซนไทน์: 7077–7078
ปฏิทินจีน: 戊辰年 (มะโรงธาตุดิน) 4265 หรือ 4205     — ถึง — 己巳年 (มะเส็งธาตุดิน) 4266 หรือ 4206
ปฏิทินคอปติก: 1285–1286
ปฏิทินดิสคอร์เดีย: 2735
ปฏิทินเอธิโอเปีย: 1561–1562
ปฏิทินฮีบรู: 5329–5330
ปฏิทินฮินดู: 
 - วิกรมสมวัต: 1625–1626
 - ศกสมวัต: 1491–1492
 - กลียุค: 4670–4671
ปฏิทินโฮโลซีน: 11569
ปฏิทินอิกโบ: 569–570
ปฏิทินอิหร่าน: 947–948
ปฏิทินอิสลาม: 976–977
ปฏิทินญี่ปุ่น: Eiroku 12 (永禄１２年)
ปฏิทินจูเช: N/A
ปฏิทินจูเลียน: 1569 MDLXIX
ปฏิทินเกาหลี: 3902
ปฏิทินหมินกั๋ว: 343 ก่อน ROC 民前343年
กล่องนี้:  ดู คุย แก้
พุทธศักราช 2112 ใกล้เคียงกับ ค.ศ. 1569
มหาศักราช 1491
ผู้นำ

พระมหากษัตริย์: สมเด็จพระมหินทราธิราช (พ.ศ. 2111 - พ.ศ. 2112)
พระมหากษัตริย์พม่า: พระเจ้าบุเรงนอง (30 เมษายน พ.ศ. 2093 - 10 ตุลาคม พ.ศ. 2124)
เจ้าประเทศราช:
พระมหากษัตริย์ไทย: สมเด็จพระมหาธรรมราชาธิราช (พ.ศ. 2112 -  พ.ศ. 2133)
เหตุการณ์ > สิงหาคม

7 สิงหาคม - วันอาทิตย์ เดือน 9 แรม 11 ค่ำ พระเจ้าบุเรงนองตีกรุงศรีอยุธยาแตก
วันเกิด > สิงหาคม

7 สิงหาคม - สมเด็จพระจักรพรรดิชะฮันคีร์ - กษัตริย์แห่งอินเดีย
วันเกิด > วันเดือนที่ไม่ปรากฏหลักฐานชัดเจน

พระมหาเทพขุนทัพอยุธยา - ผู้พลีชีพในการต่อสู้กับหงสาวดีอย่างห้าวหาญ
วันถึงแก่กรรม > สิงหาคม

7 สิงหาคม - สมเด็จพระมหินทราธิราช - พระมหากษัตริย์รัชกาลที่ 16 แห่งกรุงศรีอยุธยา
วันถึงแก่กรรม > กันยายน

9 กันยายน - ปิเอเตอร์ บรูเกล - จิตรกรชาวฟลานเดอร์ของยุคเรอเนสซองซ์ของเนเธอร์แลนด์และเฟล็มมิช
บุญ วนาสิน

| บุญ วนาสิน |
| --- | --- |
เกิด: 28 พฤษภาคม พ.ศ. 2481 (86 ปี) กรุงเทพฯ ประเทศไทย
สัญชาติ: ไทย
การศึกษา: แพทยศาสตรบัณฑิต มหาวิทยาลัยมหิดล อายุรศาสตร์และทางเดินอาหาร Johns Hopkins University  School of Medicine
คู่สมรส: นางจารุวรรณ วนาสิน
บุตร: 2 คน
นายแพทย์บุญ วนาสิน หรือ หมอบุญ ผู้ต้องหาตามหมายจับศาลอาญา ที่ 5645/2567 อดีตประธานกรรมการ และเป็นผู้ก่อตั้ง บริษัท ธนบุรี เฮลท์แคร์ กรุ๊ป จำกัด (มหาชน) ในปัจจุบัน
ประวัติ

นายแพทย์บุญ วนาสิน เกิดเมื่อวันที่ 28 พฤษภาคม พ.ศ.2481 เป็นบุตรชาย 1 ใน 2 คน ในจำนวนบุตรธิดา 8 คน ของนายสวง และนางสำเริง วนาสิน ครอบครัวประกอบธุรกิจค้าขายข้าวและสินค้าเกษตร จึงทำให้มีทักษะด้านการค้ามาตั้งแต่เด็ก เริ่มต้นการศึกษาที่โรงเรียนอัสสัมชัญ (บางรัก) และสำเร็จการศึกษาจากแพทยศาสตรบัณฑิต มหาวิทยาลัยมหิดล จากนั้นไปศึกษาต่อด้านวิชาชีพสาขาอายุรศาสตร์ และทางเดินอาหารที่มหาวิทยาลัยจอนส์ ฮอปคินส์ ประเทศสหรัฐอเมริกา จนสำเร็จการศึกษา ด้านชีวิตครอบครัว นายแพทย์บุญ วนาสิน สมรสกับนางจารุวรรณ วนาสิน มีบุตรธิดา จำนวน 2 คน คือ นายจอน วนาสิน และนางสาวนลิน วนาสิน
ด้านการทำงาน เริ่มงานในตำแหน่งผู้ช่วยแพทย์ที่มหาวิทยาลัยจอนส์ฮอปกินส์ ประเทศสหรัฐอเมริกา และกลับมาทำงานที่ประเทศไทยในตำแหน่งผู้ช่วยศาสตราจารย์ และอาจารย์ประจำสาขาวิชาโรคทางเดินอาหาร ภาควิชาอายุรศาสตร์ คณะแพทยศาสตร์ศิริราชพยาบาล มหาวิทยาลัยมหิดล จนขึ้นมาเป็นผู้อำนวยการศูนย์เทคโนโลยีและวิทยาศาสตร์ประยุกต์ มหาวิทยาลัยมหิดล ก่อนที่ในปี พ.ศ.2519 นายแพทย์บุญ วนาสิน จะร่วมกับกลุ่มแพทย์ก่อตั้งโรงพยาบาลธนบุรีที่นับเป็นโรงพยาบาลเอกชนแห่งแรกๆ ของประเทศไทย และนับเป็นจุดเริ่มต้นของการก่อตั้งอาณาจักรธนบุรี เฮลท์แคร์ กรุ๊ป (THG)  ซึ่งดำเนินงานต่อเนื่องมาถึงปัจจุบัน เป็นเวลากว่า 46 ปี
ปัจจุบันโรงพยาบาลธนบุรี อยู่ในเครือข่ายบริษัท ธนบุรี เฮลท์แคร์ กรุ๊ป จำกัด (มหาชน) หรือ THG ประกอบด้วย 3 ธุรกิจ คือ 1. ธุรกิจให้บริการทางการแพทย์ ซึ่งเป็นธุรกิจหลัก มีโรงพยาบาลในเครือทั้งในประเทศและต่างประเทศ รวมถึงดำเนินกิจการผ่านบริษัทในเครือ กิจกรรมร่วมค้า และโรงพยาบาลที่รับจ้างบริหาร 2. ธุรกิจบริบาลผู้ป่วยและเครื่องมือแพทย์ และ 3. ธุรกิจอื่นๆ สามารถขยายกิจการทั้งในประเทศและต่างประเทศ โดยมีเครือข่ายโรงพยาบาลในประเทศ 18 แห่ง มีขนาดเตียงจดทะเบียน รวมกว่า 1,100 เตียง รองรับผู้ป่วยนอกได้มากกว่า 5,800 คนต่อวัน และมีโรงพยาบาลในประเทศเมียนมา เมืองย่างกุ้งอีก 1 แห่ง ขนาด 200 เตียง ในชื่อ Ar Yu International Hospital
ประวัติ > หมอบุญกับบทบาทในช่วงโควิด-19

ในช่วงการแพร่ระบาดของโควิด-19  นายแพทย์บุญ วนาสิน เป็นผู้เสนอแนวคิดผ่านสื่อต่างๆ ว่า "ควรให้มีการเร่งฉีดวัคซีนที่มีประสิทธิภาพให้แก่ประชาชน โดยเฉพาะบุคลากรทางการแพทย์ ซึ่งถือเป็นด่านหน้าควรได้รับวัคซีนชนิด mRNA ก่อนเป็นกลุ่มแรก กลุ่มต่อมา คือ กลุ่มเสี่ยงต่างๆ และประชาชนทั่วไป แต่ที่น่าเป็นห่วงที่สุด คือ กลุ่มเด็ก ซึ่งมีจำนวนมาก และควรจะได้รับการฉีดวัคซีนโดยเร็วที่สุด"
หมอบุญ ยังเป็นผู้ขับเคลื่อนการนำเข้าวัคซีนชนิด mRNA และเป็นผู้เปิดเผยความล่าช้าของรัฐบาลในการนำเข้าวัคซีนโมเดอร์นาและไฟเซอร์ และประกาศร่วมมือกับหน่วยงานรัฐ เพื่อสั่งซื้อวัคซีนของไบออนเทค (BioNTech) จากประเทศเยอรมนี และโนวาแวกซ์ (Novavax) จากประเทศสหรัฐอเมริกา เพื่อป้องกันการแพร่ระบาดของโควิด-19 ในประเทศอย่างมีประสิทธิภาพ แต่ไม่สำเร็จ
นอกจากนี้จากข่าวต่างๆ ที่ปรากฎในสื่อ ยังพบว่า โรงพยาบาลธนบุรี นับเป็นโรงพยาบาลเอกชนแห่งแรกๆ ที่จัดตั้งโรงพยาบาลสนามที่มีความพร้อมด้านเทคโนโลยีและอุปกรณ์การรักษา จำนวน 3 แห่ง ได้แก่ โรงพยาบาลสนาม มทบ.11 จำนวน 494 เตียง โรงพยาบาลราชพิพัฒน์ 2 จำนวน 168 เตียง และโรงพยาบาลผู้สูงอายุบางขุนเทียน จำนวน 177 เตียง สร้าง Hospitel อีก 10 แห่ง สามารถรองรับผู้ป่วยในกลุ่มสีเขียว เหลือง และแดง รวมกันได้มากกว่า 4,000 เตียง ควบคู่กับการดึงบุคลากรวิชาชีพอื่น เช่น สจ๊วต แอร์โฮสเตส แพทย์ พยาบาล จากคลินิกความงาม ฯลฯ ที่ได้รับผลกระทบในการประกอบอาชีพ เข้ามาช่วยทำงานในโรงพยาบาล และยังร่วมมือกับหน่วยงานต่างๆ ในการเปิดศูนย์บริการฉีดวัคซีนโควิด-19 ให้แก่ประชาชนอีกหลายแห่ง อาทิ ร่วมมือกับหอการค้าไทย ไทยพีบีเอส เปิดหน่วยบริการฉีดวัคซีนโควิด-19 โดยเปิดให้ประชาชนลงทะเบียนผ่านระบบไทยร่วมใจ ฉีดวัคซีนโควิด-19 ให้แก่ผู้สูงอายุ และประชาชนทั่วไป ที่มีอายุ 18 ปีขึ้นไป เป็นต้น
การศึกษา

นายแพทย์บุญ วนาสิน เชี่ยวชาญด้านการแพทย์ในหลากหลายสาขา โดยสำเร็จการศึกษาแพทยศาสตร์บัณฑิต คณะแพทยศาสตร์ศิริราชพยาบาล มหาวิทยาลัยมหิดล และ Internship Medical College of Virginia, USA เมื่อปี พ.ศ.2507 ก่อนที่จะศึกษาต่อ Resident Sinai Hospital, Baltimore, USA (พ.ศ.2508) และสำเร็จการศึกษาอีกหลายแขนง ทั้ง Post graduate training Johns Hopkins University School of Medicine (พ.ศ.2510)  Guest Scientist Gerontology National Institute of Health Baltimore MD (พ.ศ.2512)
จากนั้นในปี พ.ศ.2513 ศึกษาต่อด้านวิชาชีพสาขาอายุรศาสตร์และทางเดินอาหาร ที่มหาวิทยาลัยจอนส์ฮอปกินส์ ประเทศสหรัฐอเมริกา จนสำเร็จการศึกษาได้รับวุฒิบัตรเพื่อแสดงความรู้ความชำนาญในการประกอบวิชาชีพ ก่อนที่จะได้รับวุฒิบัตรเพิ่มเติมจากมหาวิทยาลัยจอนส์ฮอปกินส์เพิ่มเติมอีก 2 สาขา ได้แก่ วุฒิบัตรเฉพาะอายุรศาสตร์ (พ.ศ.2514) และวุฒิบัตรเฉพาะโรคทางเดินอาหาร (พ.ศ.2516) ตามลำดับ
การฝึกอบรม

ผ่านการฝึกอบรมหลักสูตร Director Accreditation Program (DAP EN) รุ่นที่ 135/2560 ของสมาคมส่งเสริมสถาบันกรรมการบริษัทไทย (IOD)
ประสบการณ์การทำงาน

นายแพทย์บุญ วนาสิน เริ่มต้นการทำงานในตำแหน่ง Assistant in Medicine at Johns Hopkins University School of Medicine (Gastroenterology), USA ในช่วงปี พ.ศ.2514-2515 ก่อนที่จะกลับมาทำงานในประเทศไทย ในตำแหน่งผู้ช่วยศาสตราจารย์และอาจารย์ประจำสาขาวิชาโรคทางเดินอาหาร ภาควิชาอายุรศาสตร์ คณะแพทยศาสตร์ศิริราชพยาบาล มหาวิทยาลัยมหิดล ตั้งแต่ พ.ศ.2517-2521 ก่อนที่ในปี พ.ศ.2519 จะร่วมกับกลุ่มแพทย์ก่อตั้งโรงพยาบาลธนบุรีที่นับเป็นโรงพยาบาลเอกชนแห่งแรกๆ ของประเทศไทยเพื่อให้บริการชาวฝั่งธนบุรี จากนั้นเข้ารับตำแหน่งผู้อำนวยการศูนย์เทคโนโลยีและวิทยาศาสตร์ประยุกต์ มหาวิทยาลัยมหิดล ในช่วง พ.ศ.2525-2538 ควบคู่กับการเป็นอาจารย์พิเศษ คณะแพทยศาสตร์ศิริราชพยาบาล มหาวิทยาลัยมหิดล ตั้งแต่ พ.ศ.2525 จนถึงปัจจุบัน นอกจากนี้ยังเคยดำรงตำแหน่งเป็นกรรมการผู้จัดการ ศิริราชมูลนิธิ เป็นเวลานานถึง 15 ปี (พ.ศ.2535-2550)
สำหรับการขยายธุรกิจในเครืออาณาจักร THG นายแพทย์บุญ เริ่มต้นจากการก่อตั้งบริษัท ธนบุรี เฮลท์แคร์ กรุ๊ป จำกัด (มหาชน) พร้อมเข้าดำรงตำแหน่งกรรมการครั้งแรกในปี พ.ศ.2520 ก่อนขยายธุรกิจและดำรงตำแหน่งสำคัญของบริษัทในเครือหลายแห่ง ทั้งประธานกรรมการ บริษัท ทันตสยาม จำกัด (พ.ศ.2556-ปัจจุบัน) ประธานกรรมการ บริษัท ศูนย์หัวใจโรงพยาบาลธนบุรี จำกัด (พ.ศ.2557-ปัจจุบัน) ประธานกรรมการ บริษัท ธนบุรี เฮลท์แคร์ กรุ๊ป จำกัด (มหาชน) (พ.ศ.2558-ส.ค.2565) กรรมการ Weihai Thonburi Healthcare Investment Co., Ltd.  (พ.ศ.2559-ปัจจุบัน)
ปัจจุบัน หมอบุญยังคงตำแหน่งสำคัญในอีกหลายสมาคม ประกอบด้วย นายกสมาคมผู้ปกครอง โรงเรียนมหิดลวิทยานุสรณ์ (พ.ศ.2534-ปัจจุบัน) ที่ปรึกษาสมาคมศิษย์เก่า มหาวิทยาลัยมหิดล (พ.ศ.2535-ปัจจุบัน) กรรมการศิริราชมูลนิธิ (พ.ศ.2550-ปัจจุบัน) และที่ปรึกษาคณะแพทยศาสตร์ มหาวิทยาลัยสยาม (พ.ศ.2554-ปัจจุบัน)
ตำแหน่งทางการเมือง

ที่ปรึกษาผู้แทนการค้าไทย (นางลินดา เชิดชัย)
ประธานที่ปรึกษารองนายกรัฐมนตรีและรัฐมนตรีว่าการกระทรวงมหาดไทย (นายยงยุทธ วิชัยดิษฐ)
ที่ปรึกษารัฐมนตรีว่าการกระทรวงกลาโหม (พลเอก ยุทธศักดิ์ ศศิประภา)
ที่ปรึกษารัฐมนตรีว่าการกระทรวงแรงงาน (นายไพฑูรย์ แก้วทอง)
ที่ปรึกษารัฐมนตรีว่าการกระทรวงพาณิชย์ (นายไพฑูรย์ แก้วทอง)
ที่ปรึกษารัฐมนตรีว่าการกระทรวงวัฒนธรรม (นายอิทธิพล คุณปลื้ม)
เกียรติประวัติ

Straight Medical Internship Medical College of Virginia, USA (พ.ศ.2508-2509)
Assistant Resident in Medicine, Sinai Hospital of Baltimore, Inc. (พ.ศ.2509-2511)
Fellowship in Medicine, The Johns Hopkins University School of Medicine, USA (พ.ศ.2511-2514)
Diplomate American Board of Internal Medicine, USA (พ.ศ.2514)
Member of American Society of Contemporary Medicine and Surgery, USA (พ.ศ.2514-2515)
Certified to practice Medicine and Surgery, The Board of Medical Examiners of The State of Maryland, USA (พ.ศ.2514-2515)
The American Board of Internal Medicine, Subspecialty of Gastroenterologist, USA (พ.ศ.2515)
ผู้ร่วมก่อตั้งโรงเรียนมหิดลวิทยานุสรณ์ เป็นโรงเรียนแห่งแรกของประเทศไทย ที่เน้นการสอนด้านคณิตศาสตร์และวิทยาศาสตร์ (STEM ED)
ให้แก่นักเรียนชั้นมัธยมศึกษาตอนปลาย เพื่อพัฒนาสู่ความเป็นเลิศทางด้านวิทยาศาสตร์
ผู้ก่อตั้งคณะพยาบาลศาสตร์ คณะแพทยศาสตร์ มหาวิทยาลัยสยาม และคณะเภสัชศาสตร์ มหาวิทยาลัยสยาม
ผู้อำนวยการคนแรกของศูนย์ประยุกต์และบริการวิชาการ มหาวิทยาลัยมหิดล
งานที่ตีพิมพ์

Bass, D., Vanasin, B., Ustach, T., and Schuster, M.M. “In vitro demonstration of specialized pharmacologic and electrophysiological properties of sphincteric smooth muscle” (Abstract) Gastroenterology 56: 1137, 1969
Vanasin, B., Bass, D.D., Mendeloff, A.I., and Schuster, M.M. “Effects and site of action of DPH on G.I. Smooth Muscle” Clinical Research 17: 597, 1969
Vanasin, B., Bass, D.D., Mendeloff, A.I., and Schuster, M.M. “Effect of DPH on mechanical and electrical activities of the colon” Clinical Research 18:391, 1970
Vanasin, B., Greenough, W., and Schuster, M.M. “Effect of prostaglandins on electrical and motor activities of isolated colonic muscle” Gastroenterology (Abstract) 58: 1004, 1970
Vanasin, B., Greenough, W., and Schuster, M.M. “Action and site of action of prostaglandins on colonic smooth muscle” Clinical Research 18: 682, 1970
Vanasin, B., Ustach, T.J., and Schuster, M.M., “Motor and electrical activities in human colon in vitro and in vivo” Gastroenterology June 1971
Nothmann, B.J., Vanasin, B., Schuster, M.M. “Demonstration of Diazepam effect on both striated and smooth muscle of the distal gut” Gastroenterology (Abstract) June 1971
Nothmann, B.J., Vanasin, B., Schuster, M.M. “Endoscopic diagonosis of a potential curable esophageal malignancy” Gastroenterology (Abstract) June 1971
Vanasin, B., Wright, J., and Schuster, M.M. “Pneumatosis cystoides esophagu: Case report supporting theory of submucosal spred” JAMA J.A.M.A. 217: 76-77. 1971
Vanasin B., Colmer M., and Davis J.P., “Hypocalcemia, hypomagnesaemia and hypokalemia during treatment of pulmonary tuberculosis.” Chest 61: 496-499, 1972
Vanasin, B., Nothmann B., and Schuster M.M. “Carcino-sarcoma of the esophagus” Gastrointestinal Endoscopy 18: 169-171. 1971
Bass D., Vanasin, B., and Schuster M.M. “Electrical Stimulation of Sphincter IC muscle” Johns Hopkins Bull 131: 436-440, 1972
Vanasin, B., Bass D.D., Mendeloff AI and Schuster M.M. “Alteration of electrical and Motor Activity of Human and Dog Colon by Diphenyhydantoin” American J. Of Digest. Disease May, 18: 403-409, 1973
Nickoomanesh, P., Engel. BT, Vanasin, B., and Schuster M.M. “Biofeedback Control of Sphincter Reflexes to Treat Fecal Incontinence” Gastroenterology (Abstract) April 64: A95/778, 1973
Vanasin, B., Ustach T.J., and Schuster M.M. “Characteristics and Correlation of Electrical and Motor Activity of Human and Oda Colon in vitro” Johns Hopkins Bull. March, 1974
Vanasin B., Ustach T.J., and Schuster “Electrical Stimulation as a treatment of fecal incontinence” Johns Hopkins Med J. Apr. 134 (4) 1974.
Editor C.P.C. “The hypereosinophilic syndrome” Siriraj Hospital Gazette 26: 2375-2382, 1974
Vanasin, B. Plengvanit U. and Viranuvatti, V. “Diagnosis and management of acute gastrointestinal bleeding” J Med Assoc. Thai, Aug, 60(8) 374-75, 1977
เจ้าจอมบุญนาก ในรัชกาลที่ 1

| เจ้าจอมบุญนาก |
| --- | --- |
เกิด: บุญนาก อาณาจักรอยุธยา
อนิจกรรม: อาณาจักรรัตนโกสินทร์
ตระกูล: จักรี (โดยสมรส)
คู่สมรส: พระบาทสมเด็จพระพุทธยอดฟ้าจุฬาโลกมหาราช
เจ้าจอมบุญนาก หรือมีสมญาว่า บุญนากสีดา เป็นพระสนมในพระบาทสมเด็จพระพุทธยอดฟ้าจุฬาโลกมหาราช  เจ้าจอมบุญนากมีบิดาเป็นชาวจีน กับมารดาชาวญวน แต่ไม่ทราบว่าบิดามารดามีจากตระกูลใดหรือประกอบกิจอันใดมา เธอได้สนองพระเดชคุณเป็นที่พอพระราชหฤทัยพระบาทสมเด็จพระพุทธยอดฟ้าจุฬาโลกเป็นอย่างยิ่งจึงได้รับพระราชทานเบี้ยหวัดถึง 10 ชั่ง แต่มิได้ให้ประสูติพระราชโอรสธิดาแต่อย่างใด พระบาทสมเด็จพระจอมเกล้าเจ้าอยู่หัว ซึ่งอยู่ร่วมสมัยและได้ทันเห็นเจ้าจอมบุญนากนี้ ได้ตรัสเล่าถึงเจ้าจอมท่านนี้ไว้ว่า
"เมื่อในรัชกาลที่ ๑ ได้ทำการฉลองพระเดชพระคุณในพระบรมมหาราชวังโปรดพระราชทานเบี้ยหวัดถึงปีละ ๑๐ ชั่ง ทั้งเป็นเจ้าจอมตัวเปล่าไม่มีพระองค์เจ้าและชาติตระกูลก็หาทราบไม่ ทราบว่าบิดาเป็นจีน มารดาเป็นญวน [บิดามารดา] หาได้เป็นข้าราชการตำแหน่งใดไม่ แต่จะดีอย่างไร จึงเล่าจึงลือ จึงโปรดปรานนักหนาไม่ทราบเลย ได้เห็นเมื่อชราแล้ว เอาเป็นแน่ไม่ได้"
ความสว่างของโลก

วลีที่พระเยซูทรงใช้กล่าวถึงพระองค์เองและสาวกของพระองค์
ความสว่างของโลก โดยวิลเลียม โฮลแมน ฮันท์ (ค.ศ. 1851) ในอาสนวิหารนักบุญเปาโล
"ความสว่างของโลก" (อังกฤษ: Light of the World ;กรีก: φώς τοῦ κόσμου Phṓs tou kósmou) เป็นวลีที่พระเยซูทรงใช้กล่าวถึงพระองค์เองและสาวกของพระองค์ในพันธสัญญาใหม่ วลีนี้ถูกบันทึกในพระวรสารนักบุญมัทธิว (5:14–16) และพระวรสารนักบุญยอห์น (8:12) มีความเกี่ยวข้องอย่างใกลชิดกับอุปมาเรื่องเกลือและความสว่างและตะเกียงใต้ถังซึ่งก็ปรากฏในคำเทศนาบนภูเขาของพระเยซู
บันทึกในพระวรสาร > การทรงกล่าวถึงพระองค์เอง

ในยอห์น 8:12  พระเยซูทรงใช้วลี "ความสว่างของโลก" ในการกล่าวถึงพระองค์เองระหว่างตรัสโต้ตอบกับพวกยิว โดยพระองค์ตรัสว่า:
เราเป็นความสว่างของโลก คนที่ตามเรามาจะไม่ต้องเดินในความมืด แต่จะมีความสว่างแห่งชีวิต
พระเยซูทรงอ้างเรื่องพระองค์ทรงเป็นความสว่างของโลกอีกครั้งในยอห์น 9:5  ระหว่างการอัศจรรย์เรื่องการทรงรักษาคนตาบอดแต่กำเนิด โดยตรัสว่า:
เหตุการณ์นี้นำไปสู่ยอห์น 9:39  เมื่อพระเยซูทรงอธิบายเป็นนับว่าพระองค์เสด็จมาในโลกนี้เพื่อทำให้คนตาบอดมองเห็นได้
ในบริบททางคริสตวิทยา การใช้วลีเรียกว่าความสว่างของโลกมีความคล้ายคลึงกับวลีเรียกว่าอาหารแห่งชีวิตในยอห์น 6:35  ซึ่งพระเยซูตรัสว่า "เราเป็นอาหารแห่งชีวิต คนที่มาหาเราจะไม่หิว และคนที่วางใจในเราจะไม่กระหายอีกเลย" ข้อยืนยันเหล่านี้สร้างจากแก่นทางคริสตวิทยาของยอห์น 5:26  เมื่อพระเยซูทรงอ้างพระองค์ทรงครอบครองชีวิตเช่นเดียวกับพระบิดา และทรงมอบชีวิตนั้นให้กับเหล่าผู้ที่ติดตามพระองค์ วลีว่า "ความสว่างของโลก" นั้นพระองค์ทรงใช้กล่าวถึงพระองค์เองในทางเดียวกันกับในยอห์น 6:51
ความสว่างได้รับการกำหนดให้เป็นชีวิต ดังที่ระบุในยอห์น 1:4  "พระองค์ทรงเป็นแหล่งชีวิต และชีวิตนั้นเป็นความสว่างของมนุษย์" ผู้ที่มีความเชื่อผ่านทางพระองค์จะมีชีวิตนิรันดร์ ในพระวรสารนักบุญยอห์น "ความมืดปรากฏในความไร้ความสว่าง คือความไร้ชีวิตนิรันดร์" และความมืดนั้นหมายถึงความตายทางจิตวิญญาณ
บันทึกในพระวรสาร > การทรงกล่าวถึงสาวกของพระองค์

พระเยซูยังทรงใช้วลี "ความสว่างของโลก" ในการกล่าวถึงสาวกของพระองค์ในมัทธิว 5:14:
ท่านทั้งหลายเป็นความสว่างของโลก นครซึ่งอยู่บนภูเขาจะถูกปิดบังไว้ไม่ได้ เมื่อจุดตะเกียงแล้วไม่มีผู้ใดเอาถังครอบไว้ ย่อมตั้งไว้บนเชิงตะเกียง จะได้ส่องสว่างแก่ทุกคนที่อยู่ในบ้านนั้น ทำนองเดียวกันพวกท่านจงส่องสว่างแก่คนทั้งปวง เพื่อว่าเมื่อเขาทั้งหลายได้เห็นความดีที่ท่านทำ พวกเขาจะได้สรรเสริญพระบิดาของท่านผู้สถิตในสวรรค์
การนำ "แสงสว่างเปรียบเทียบกับความมืด" เช่นนี้ยังปรากฏใน 1 ยอห์น 1:5 ซึ่งใช้กล่าวถึงพระเจ้าว่า "พระเจ้าทรงเป็นความสว่าง และความมืดในพระองค์ไม่มีเลย"
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Light of the world
| ด ค กพระสมัญญานามของพระเยซูในพันธสัญญาใหม่ |
| --- | --- |
 กษัตริย์ของชนชาติยิว  ความสว่างของโลก  บุตรชายของพระเจ้า  บุตรมนุษย์  ผู้ทรงฤทธานุภาพสูงสุด  พระคริสต์ (พระเมสสิยาห์)  พระเมษโปดก  พระวาทะ  องค์พระผู้เป็นเจ้า (คีริออส)  อัลฟาและโอเมกา  อาดัมสุดท้าย/คนที่สอง  อาหารแห่งชีวิต 
พระคริสต์ทรงเป็นความสว่างแท้ โดยฮันส์ ฮ็อลไบน์ (ผู้ลูก) (ป. 1526)
คำอธิษฐานขององค์พระผู้เป็นเจ้า

คำอธิษฐาน (โปรเตสแตนต์) หรือ บทภาวนา (คาทอลิกและออร์ธอด็อกซ์) ขององค์พระผู้เป็นเจ้า (อังกฤษ: the Lord's Prayer) เป็นการอธิษฐานในศาสนาคริสต์ ซึ่งมีที่มาจากคัมภีร์ไบเบิลภาคพันธสัญญาใหม่ คัมภีร์ระบุคำอธิษฐานนี้ไว้อยู่สองแบบ คือแบบพระวรสารนักบุญมัทธิวตอนที่พระเยซูแสดงคำเทศนาบนภูเขา และแบบพระวรสารนักบุญลูกาตอนที่สาวกคนหนึ่งทูลพระเยซูว่า "องค์พระผู้เป็นเจ้า ขอทรงสอนพวกข้าพระองค์อธิษฐาน เหมือนที่ยอห์นสอนพวกศิษย์ของท่าน"
เนื้อหา

เนื้อหาของคำอธิษฐานเป็นการสรรเสริญพระเป็นเจ้า และขอให้พระเจ้าประทานอาหาร การอภัยบาป การพ้นจากการถูกทดลอง เป็นต้น คริสต์ศาสนิกชนโปรเตสแตนต์และโรมันคาทอลิกในประเทศไทยแปลคำอธิษฐานแตกต่างกัน ดังนี้
เนื้อหา > โรมันคาทอลิก

คริสตชนคาทอลิกเรียกบทภาวนาขององค์พระผู้เป็นเจ้าในอีกชื่อหนึ่งว่าบทข้าแต่พระบิดา (ละติน: Pater Noster) มีเนื้อหาดังนี้
เนื้อหา > ออร์ธอด็อกซ์

คริสตชนออร์ธอดอกซ์เรียกว่าบทภาวนาขององค์พระผู้เป็นเจ้าหรือเรียกอีกอย่างหนึ่งว่าบทข้าแต่พระบิดา (รัสเซีย: Молитва Господня) โดยในปัจจุบัน เนื่องจากมีการปรับปรุงแก้ไขการแปล ทำให้มี 3 ฉบับ ดังนี้
| 0 | 1 | 2 |
| --- | --- | --- |
|  ฉบับมาตรฐาน "ข้าแต่พระบิดาของข้าพเจ้าทั้งหลาย ผู้ทรงสถิตในสวรรค์ ขอให้พระนามของพระองค์เป็นที่เคารพสักการะ ขอให้อาณาจักรของพระองค์มาตั้งอยู่ ขอให้เป็นไปตามพระทัยของพระองค์ ในสวรรค์เป็นอย่างไรก็ให้เป็นไปอย่างนั้นในแผ่นดินโลก ขอโปรดประทานอาหารประจำวัน แก่ข้าพเจ้าทั้งหลายในกาลวันนี้ และขอทรงโปรดยกบาปผิดของข้าพเจ้า เหมือนข้าพเจ้ายกให้ผู้ที่ทำผิดบาปต่อข้าพเจ้า และขออย่านำข้าพเจ้าเข้าไปในการทดลอง แต่ขอทรงช่วยข้าพเจ้าให้รอดพ้นจากความชั่วร้ายเทอญ (เพราะพระอาณาจักร พระอานุภาพ และพระสิริรุ่งโรจน์เป็นของพระองค์ พระบิดา และพระบุตร และพระจิตเจ้าผู้ทรงศักดิ์สิทธิ์ ตราบนี้ และตลอดไป และจนชั่วนิรันดร อาเมน)" |  ฉบับมาตรฐาน (ปรับปรุง) "ข้าแต่พระบิดาของข้าพเจ้าทั้งหลาย ผู้ทรงสถิตบนสวรรค์ พระนามของพระองค์จงเป็นที่เคารพสักการะ ขอให้พระอาณาจักรของพระองค์จงมาถึง ขอพระประสงค์จงสำเร็จบนแผ่นดินเหมือนในสวรรค์ โปรดประทานปังอาหารประทังกายแก่ข้าพเจ้าทั้งหลายในกาลวันนี้ ปรดประทานอภัยบาปต่อข้าพเจ้าทั้งหลาย เหมือนเหล่าข้าพเจ้าให้อภัยแก่ผู้อื่น และโปรดอย่านำข้าพเจ้าทั้งหลายเข้าไปในการผจญ แต่โปรดช่วยให้พ้นจากความชั่วร้ายเทอญ (เพราะพระอาณาจักร พระอานุภาพ และพระสิริรุ่งโรจน์เป็นของพระองค์ พระบิดา และพระบุตร และพระจิตเจ้าผู้ทรงศักดิ์สิทธิ์ ตราบนี้ และตลอดไป และจนชั่วนิรันดร อาเมน)" |  ฉบับวิชาการ "ข้าแต่พระบิดาของข้าพเจ้าทั้งหลาย พระผู้สถิตในสวรรค์ ขอให้พระนามของพระองค์จงเป็นที่สักการะศักดิ์สิทธิ์ ขอให้พระอาณาจักรของพระองค์จงมาถึง ขอให้พระประสงค์ของพระองค์จงสำเร็จไปบนแผ่นดินเช่นเดียวกับในสวรรค์ โปรดประทานปังอาหารประทังกายของพวกข้าพเจ้าแก่ข้าพเจ้าทั้งหลายในวันนี้ และโปรดยกหนี้บาปของปวงข้าพเจ้า เช่นเดียวกับที่ผองข้าพเจ้ายกให้แก่ผู้ก่อหนี้บาปต่อพวกข้าพเจ้า และโปรดอย่านำผองข้าพเจ้าเข้าไปในการผจญ แต่โปรดช่วยปวงข้าพเจ้าให้พ้นจากความชั่วร้ายเทอญ (เพราะพระอาณาจักร พระอานุภาพ และพระสิริรุ่งโรจน์เป็นของพระองค์ คือของพระบิดา และของพระบุตร และของพระจิตศักดิ์สิทธิ์ บัดนี้ และตลอดไป และจนทุกยุคสมัย อาเมน)"   |
เนื้อหา > โปรเตสแตนต์

เนื่องจากคัมภีร์ไบเบิลของชาวโปรเตสแตนต์ในประเทศไทยมีหลายฉบับ แต่ละมีข้อความดังนี้
| 0 | 1 | 2 |
| --- | --- | --- |
|  ฉบับปี 1987 "ข้าแต่พระบิดาแห่งข้าพระองค์ทั้งหลาย ผู้ทรงสถิตในสวรรค์ ขอให้พระนามของพระองค์เป็นที่เคารพสักการะ ขอให้แผ่นดินของพระองค์มาตั้งอยู่ ขอให้เป็นไปตามพระทัยของพระองค์ ในสวรรค์เป็นอย่างไรก็ให้เป็นไปอย่างนั้นในแผ่นดินโลก ขอโปรดประทานอาหารประจำวัน แก่ข้าพระองค์ทั้งหลายในกาลวันนี้ และขอโปรดยกบาปผิดของข้าพระองค์ เหมือนข้าพระองค์ยกโทษผู้ที่ทำผิดต่อข้าพระองค์นั้น และขออย่านำข้าพระองค์เข้าไปในการทดลอง แต่ขอให้พ้นจากซึ่งชั่วร้าย (เหตุว่าราชอำนาจและฤทธิ์เดชและพระสิริเป็นของพระองค์สืบ ๆ ไปเป็นนิตย์ อาเมน)" |  ฉบับอมตธรรมร่วมสมัย "ข้าแต่พระบิดาของข้าพระองค์ทั้งหลาย ผู้สถิตในสวรรค์ ขอให้พระนามของพระองค์เป็นที่เทิดทูนสักการะ ขอให้อาณาจักรของพระองค์ได้รับการสถาปนาไว้ ขอให้พระประสงค์ของพระองค์สำเร็จในโลกเช่นเดียวกับในสวรรค์ ขอโปรดประทานอาหารประจำวันแก่ข้าพระองค์ทั้งหลานในวันนี้ ขอทรงยกหนี้ให้ข้าพระองค์ทั้งหลาย เหมือนที่ข้าพระองค์ทั้งหลายได้ยกหนี้ให้ผู้ที่เป็นหนี้ข้าพระองค์ทั้งหลายเช่นกัน และขออย่าให้ข้าพระองค์ทั้งหลายล้มลงเมื่อถูกทดลอง แต่ขอทรงช่วยข้าพระองค์ทั้งหลายให้พ้นจากมารร้าย (หรือสิ่งชั่วร้าย) (เหตุว่าราชอาณาจักร เดชานุภาพ และพระเกียรติสิริเป็นของพระองค์ตลอดนิรันดร์ อาเมน)" |  ฉบับมาตรฐาน 2011 "ข้าแต่พระบิดาของข้าพระองค์ทั้งหลาย ผู้สถิตในสวรรค์ ขอให้พระนามของพระองค์เป็นที่เคารพสักการะ ขอให้แผ่นดินของพระองค์มาตั้งอยู่ ขอให้เป็นไปตามพระทัยของพระองค์ ในสวรรค์เป็นอย่างไรก็ให้เป็นไปอย่างนั้นในแผ่นดินโลก ขอประทานอาหารประจำวันแก่พวกข้าพระองค์ในวันนี้ และขอทรงยกบาปผิดของพวกข้าพระองค์ เหมือนพวกข้าพระองค์ยกโทษบรรดาคนที่ทำผิดต่อข้าพระองค์ และขออย่าทรงนำพวกข้าพระองค์เข้าไปในการทดลอง แต่ขอให้พวกข้าพระองค์พ้นจากความชั่วร้าย (เพราะว่าราชอาณาจักร ฤทธานุภาพ และพระเกียรติเป็นของพระองค์สืบ ๆ ไปเป็นนิตย์ อาเมน)"   |
หมายเหตุ ข้อความในวงเล็บปรากฏในคัมภีร์ไบเบิลเป็นบางฉบับ
เฟาเอ็ฟเบ ชตุทการ์ท

แฟร์ไอน์ เฟือร์ เบเวกุงส์ชปีเลอ ชตุทการ์ท 1893 เอเฟา  (เยอรมัน: Verein für Bewegungsspiele Stuttgart 1893 e. V.)หรือรู้จักกันในชื่อ เฟาเอ็ฟเบ ชตุทการ์ท (เยอรมัน: VfB Stuttgart) เป็นสโมสรฟุตบอลอาชีพจากเมืองชตุทการ์ทในรัฐบาเดิน-เวือร์ทเทิมแบร์ค ประเทศเยอรมนี มีฉายาในภาษาไทยว่า ม้าขาว ก่อตั้งขึ้นในปี ค.ศ. 1893 ปัจจุบันเล่นอยู่ในบุนเดิสลีกา ลีกฟุตบอลสูงสุดของเยอรมนี เคยได้แชมป์บุนเดิสลีกา 5 สมัย, เดเอ็ฟเบ-โพคาล 3 สมัย, เดเอ็ฟเอ็ล-ซูเพอร์คัพ 1 สมัย และเคยเป็นรองแชมป์ยูฟ่ายูโรปาลีก 1 สมัย
เกียรติประวัติ > ระดับประเทศ

บุนเดิสลีกา
ชนะเลิศ (5): 1949–50, 1951–52, 1983–84, 1991–92, 2006–07
ซไวเทอบุนเดิสลีกา
ชนะเลิศ (2): 1976–77, 2016–17
เดเอ็ฟเบ-โพคาล
ชนะเลิศ (3): 1953–54, 1957–58, 1996–97
เดเอ็ฟเบ-ลีกาโพคาล
ชนะเลิศ (1): 1992
เดเอ็ฟเอ็ล-ซูเพอร์คัพ
ชนะเลิศ (1): 1992
เกียรติประวัติ > ระดับทวีปยุโรป

ยูฟ่าคัพ
รองชนะเลิศ (1): 1988–89
ยูฟ่าคัพวินเนอร์สคัพ
รองชนะเลิศ (1): 1997–98
ยูฟ่าอินเตอร์โตโตคัพ
ชนะเลิศ (3): 2000, 2002, 2008
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ